**Изх.№25-00-46/20.03.2024г.**

**ОБС Вх. № 75/20.03.2024 г.**

**ДО**

**ОБЩИНСКИ СЪВЕТ**

**РУДОЗЕМ**

**Д О К Л А Д Н А З А П И С К А**

***от***

***инж. Недко Кулевски - Кмет на Община Рудозем***

**ОТНОСНО:** Приемане на **План за смекчаване и адаптация към климатичните промени на община Рудозем за периода 2024-2030 г.**, изготвен в резултат от изпълнението на Дейност 5: Разработване на общински планове за адаптация към климатичните промени в рамките на проект: BGENVIRONMENT-4.004-0002 „Общините Рудозем, Мадан и Девин работят заедно за повишаване на общинския капацитет за намаляване на емисиите на парникови газове и адаптация към променящия се климат” по ДБФП №Д-30-4/28.04.2023 г., който се изпълнява с финансовата подкрепа на Програма „Опазване на околната среда и климатичните промени”, Приоритетна ос „Климат“ от ФМ на ЕИП 2014-2021 г.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Община Рудозем е Бенефициент по проект BGENVIRONMENT-4.004-0002-C02 „Общините Рудозем, Мадан и Девин работят заедно за повишаване на общинския капацитет за намаляване на емисиите на парникови газове и адаптация към променящия се климат”, който изпълнява в партньорство с общините Девин и Мадан, НПО Клуб"Икономика 2000", НПО "Клуб за зелени политики" и IOWAAS-Норвегия.

Дейностите в проектавключват мерки както за смекчаване измененията в климата, така и за адаптация към климатичните промени.

В рамките на проекта се изпълняват следните дейности:

* *Дейност 1.* Управление на проекта
* *Дейност 2.* Повишаване на познанията и уменията на общинските специалисти в областта на смекчаване и адаптиране към климатичните промени чрез обучения
* *Дейност 3.* Проучване и разпространяване на добри практики на държава донор за смекчаване и адаптация към изменението на климата
* *Дейност 4.* Аналитичен преглед на действащи стратегически и програмни документи на общините

*Дейност 5.* Разработване на общински планове за адаптация към климатичните промени

* *Дейност 6.* Създаване на общински комитети по климата
* *Дейност 7* Изпълнение на малки демонстрационни проекти за смекчаване на климатичните промени.
* *Дейност 8.* Изготвяне на Планове за обществена осведоменост и за мултиплициране на резултатите от проекта

В изпълнение на горепосочената дейност 5 са разработени Планове за смекчаване и адаптация към климатичните промени на общините, в т.ч. и за община Рудозем.

Целта на дейността е всяка от трите общини да разполага с програмен документ, който да очертава местната политиката за преход към общество, което е устойчиво на промените на климата и ефектите от тях. Плановете задават работната рамка за действие в разглежданата област, като в тях са включени конкретни мерки и дейности, които имат за цел адаптация към климатичните изменения на територията на всяка от трите общини. Те имат превантивен характер и изпълнението им ще допринесе да подготви общините и жителите на териториите им за очакваните промени в климата, като изпълнението е насочено да се минимизират разходите и осигури плавен преход към общество, устойчиво на климатичните промени. Основна цел на Плановете е насочена към анализиране и оценка на рисковете и промените, които настъпват на територията на общините, вследствие от изменението на климата и предлагайки и прилагайки ефективни, синергични и гъвкави решения за ускоряване на адаптацията към климатичните промени. Плановете включват широк спектър от мерки (институционални и инвестиционни), които се отнасят до технологични и инженерни решения за подобряване на адаптацията на територията и инфраструктурата; екологични, които се основават на екосистемния подход и др.

Изготвянето на плановете е съобразено с методическите документи на европейско и национално ниво в областта на адаптация към климатичните изменения, отчитайки насоките на Методологията за стратегическо планиране в Република България, със Стратегията на ЕС за адаптиране към изменението на климата, насоките на Конвента на кметовете за климат и адаптация, Европейската зелена сделка, Насоките на ЕК за разработване на стратегии за адаптация, Европейската платформа за адаптация към климата /Climate-ADAPT/, Национална стратегия за адаптация към изменението на климата, Планове за управление на риска от наводнения /ПУРН/ и др.

Конкретен продукт от изпълнението на дейността са изготвените три плана за адаптация към климатичните промени за всяка от общините Рудозем, Мадан и Девин, които ще се предложат за одобрение от съответните Общински съвети. В допълнение ще бъдат разработени и структури на плановете, които ще бъдат качени на официалния сайт на проекта, което способства за осигуряване на устойчивост на проектните резултати, доколкото използваната структура ще може да бъде използвана и от други общини в рамките на България.

Резултатът от тази дейност допринася за достигане на зададените при кандидатстването и постигнати с реализация на проектите индикатори, както следва:

* „Дял на населението, живеещо в област с повишен капацитет да намалява емисиите и да бъде подготвено за екстремни метеорологични явления“;
* „Брой общински служители, чиито доклади за самооценка отчитат увеличена компетентност за планиране на мерки за смекчаване и адаптиране към климатичните промени“;
* „Брой на общините, които са приложили мерки за смекчаване или адаптиране към изменението на климата“.

В резултат от изпълнение на дейността общините партньори ще разполагат с програмен документ, който да очертава местната политика за преход към общество, което да е устойчиво на промените на климата и ефектите от тях.

Плановете задават и работната рамка за действие в разглежданата област, чрез включване на конкретни мерки и дейности, които имат за цел адаптация към климатичните изменения на територията на общините, в т.ч. и на община Рудозем.

Във връзка с гореизложеното и на основание чл.21, ал.1 т.12 от Закона за местното самоуправление и местната администрация, предлагам на Общински съвет - Рудозем да обсъди и приеме следното

**ПРОЕКТО-РЕШЕНИЕ:**

Общински съвет - Рудозем, приема **План за смекчаване и адаптация към климатичните промени на община Рудозем за периода 2024 -2030 г.**

